《西江月（赋木犀次李季功韵）》
宋代·郭应祥

碎影乱筛月地，浓香时度风檐。渊明有菊径开三。不似此花雅淡。

兰蕙芬敷可并，芙蓉浅俗堪嫌。美人妆罢笑窥帘。插鬓些儿正欠。

作者简介：［约公元一二二四年前后在世］字承禧，临江人。生卒年均不详，约宋宁宗嘉定末前后在世。嘉定间进士。官楚、越间。其他事迹不可考。